કિમ 2011માં સત્તા પર આવ્યા પછી પ્રથમવાર વિદેશ યાત્રા કરી અને તેમાં તેમના પત્ની રી સોલ જુ પણ સાથે હતા. જોકે માત્ર કર્ટસી વિઝિટથી આ મુલાકાત વધારે મહત્ત્વની હતી એમ લાગે છે, કેમ કે દક્ષિણ અને ઉત્તર કોરિયા વચ્ચે શીખર પરિષદ યોજાય તે માટેની તૈયારીઓ પણ ચાલી રહી છે. ચીન તેમાં મધ્યસ્થી કરે તેવી ઇચ્છા ઉત્તર કોરિયાની છે. સંયુક્ત રાષ્ટ્રસંઘ દ્વારા લગાવાયેલા પ્રતિબંધોમાં ચીન પણ કમને જોડાયું હતું અને તેના કારણે આમ એવો દેખાવ કરવામાં આવે છે કે છેલ્લા કેટલાક સમયથી બંને દેશોના સંબંધો બગડ્યા છે. પણ ચીન પોતાના આ પડોશી દેશમાં શું ચાલી રહ્યું છે તેની અવગણના કરી શકે નહિ.